Laila Freivalds

Laila Ligita Freivalds (født 1942)Regeringskansliets årsbok år 2003, s. 46 er en svensk sosialdemokratisk politiker og jurist. Hun var justisminister i periodene 1988–1991 og 1994–2000, og utenriksminister i perioden 2003–2006.

 Bakgrunn 
Freivalds ble født i Riga, som da hørte til Rikskommissariatet Ostland (det tyskokkuperte Latvia) under andre verdenskrig. Hun er datter til forfatteren Osvalds Freivalds og bibliotekeren Laima Kreicbergs. Familien flyktet fra hjemlandet under krigen og havnet i en tysk flyktningleir. I 1947 kom hun, sammen med moren og søskenene, til Landskrona i Sverige.

Freivalds tok juridisk embetseksamen ved Uppsala universitet i 1970.
 Politisk karriere 
Etter tjeneste som dommerfullmektig 1970–1972 gjorde Freivalds tjeneste som dommer. Hun ble hovrättsfiskal i Svea hovrätt i 1974 og var konstituert husleieråd i Västerås 1974–1975. Hun arbeidet også ved riksdagens opplysningstjeneste 1975–1976. I tolv år arbeidet Freivalds ved Konsumentverket, der hun ble byrådirektør i 1976. Hun ble utnevnt til byråsjef i 1979 og var generaldirektør og forbrukerombud 1983–1988.

 Justisminister 1988–1991 
Høsten 1988 ble Freivalds utnevnt til justisminister i regjeringen til Ingvar Carlsson.

Under den borgerlige regjeringstiden 1991–1994 arbeidet hun ved advokatfirmaet Baker & McKenzie.

 Justisminister 1994–2000 
I 1994 ble Freivalds på nytt justisminister i den nye sosialdemokratiske regjeringen.

Hun gikk av som justisminister 21. september 2000 etter til sammen ni år i posten. Årsaken var kjøpet hennes av en kommunal utleiebolig på Kungsholmen, noe som fikk stor oppmerksomhet i pressen og ble hardt kritisert siden partifeller hadde vært med på å stemme frem regler som motvirket leietakere sine muligheter til å kjøpe leilighetene sine, og selv hadde uttalt seg mot omdanning av utleigeboliger.Statsråden och dreven. Rainer-affären 1983 och Freivalds-affären 2000, Lars Nord, Stiftelsen Institutet för mediestudier, 2001 E-resurs på Libris Etter avgangen ble hun utnevnt til forbundsdirektør i Svensk Scenkonst, arbeidsgiverforeningen for musikk, dans og teater.

 Utenriksminister 2003–2006 
Den 3. oktober 2003 ble Freivalds utnevnt til ny utenriksminister i regjeringen til Göran Persson, etter drapet på utenriksministeren Anna Lindh.

Etter tsunamikatastrofen i Indiahavet julen 2004 fikk Freivalds kritikk av konstitusjonsutvalet for at Utenriksdepartementet ikke hadde kapasitet til å håndtere en katastrofe av en slik størrelse. Utvalget mente at Freivalds var ansvarlig for at krisehåndteringen kom sent i gang, og at samordningen med andre departementer fungerte dårlig.Konstitutionsutskottets betänkande 2005/06:KU8, Regeringens krisberedskap och krishantering i samband med flodvågskatastrofen 2004

Freivalds gikk av fra posten som utenriksminister 21. mars 2006, etter mer enn ett år med kraftig kritikk knyttet til håndteringen av tsunamikatastrofen og senere kritikk av rollen hennes i nedstengingen av Sverigedemokraternas nettsider, som hadde offentleggjort Muhammed-karikaturene i Jyllands-Posten. Hun ga selv følgende kommentar til beslutningen: «Det har blitt umulig for meg å drive et seriøst arbeid.» Freivalds er den første ministeren i Sverige som har gått av under skandalepreget omstendigheter to ganger.

 Privatliv 
Laila Freivalds var gift første gang 1973–1984 med kansellisjef Bo Månssonhttps://runeberg.org/vemarhon/0152.html og andre gang fra 1985 med bygningsingeniøren Johan Hedström (1939–2013).Dödsannons Johan Hedström Publicerad i Dagens Nyheter 2 juni 2013. Hun har også en politisk aktiv datter, Letti Freivalds.

Referanser

 Eksterne lenker 



Kategori:Svenske justisministre
Kategori:Svenske utenriksministre
Kategori:Ombudsmenn
Kategori:Svenske jurister
Kategori:Personer fra Riga
Kategori:Personer fra Landskrona